title: Decizia Comisiei din 23 februarie 1994 de instituire a Comitetului consultativ pentru coordonarea în domeniul combaterii fraudei

text:
Anunţ juridic important

|

31994D0140

Official Journal L 061 , 04/03/1994 P. 0027 - 0028 Finnish special edition: Chapter 1 Volume 3 P. 0108  Swedish special edition: Chapter 1 Volume 3 P. 0108  Ediţie specială în limba cehă Chapter 01 Volume 01 P. 269  - 270 Ediţie specială în limba estonă Chapter 01 Volume 01 P. 269  - 270 Ediţie specială în limba maghiară Chapter 01 Volume 01 P. 269  - 270 Ediţie specială în limba lituaniană Chapter 01 Volume 01 P. 269  - 270 Ediţie specială în limba letonă Chapter 01 Volume 01 P. 269  - 270 Ediţie specială în limba malteză Chapter 01 Volume 01 P. 269  - 270 Ediţie specială în limba polonă Chapter 01 Volume 01 P. 269  - 270 Ediţie specială în limba slovacă Chapter 01 Volume 01 P. 269  - 270 Ediţie specială în limba slovenă Chapter 01 Volume 01 P. 269  - 270

		19940223Decizia Comisieidin 23 februarie 1994de instituire a Comitetului consultativ pentru coordonarea în domeniul combaterii fraudei(94/140/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât buna gestionare a fondurilor comunitare presupune combaterea eficientă a fraudei împotriva bugetului Comunității;întrucât revine în primul rând statelor membre sarcina de a lua măsuri specifice pentru a combate frauda; întrucât aceasta reclamă o strânsă colaborare între statele membre și Comisie;întrucât articolul 209a din tratat cere statelor membre să ia aceleași măsuri de combatere a fraudei care afectează interesele financiare ale Comunității cu cele pe care acestea le iau pentru a combate frauda ce afectează propriile lor interese financiare; întrucât, în acest scop, ele trebuie, cu ajutorul Comisiei, să își coordoneze acțiunile pe care le iau pentru a proteja interesele financiare ale Comunității și pentru a combate frauda;întrucât Comisia are, de asemenea, o răspundere considerabilă care decurge din rolul său general de a asigura execuția adecvată a bugetului Comunității și aplicarea prevederilor tratatului;întrucât este de dorit, în consecință, să se acorde consultanță Comisiei de către un comitet alcătuit din reprezentanți ai statelor membre, care să poată fi consultat cu privire la orice chestiune referitoare la prevenirea fraudei, la cooperarea dintre statele membre și dintre statele membre și Comisie, precum și la reprimarea fraudei, ca și cu privire la oricare chestiune privind protecția juridică a intereselor financiare ale Comunității;întrucât comitetele existente au numai un caracter specializat și aceste comitete nu urmează a fi înlocuite; întrucât este, cu toate acestea, util să existe o imagine de ansamblu asupra problematicii fraudei împotriva bugetului Comunității; întrucât este, de aceea, necesar să se înființeze un comitet orizontal;întrucât, deoarece comitetul urmează să fie orizontal și statele membre să fie reprezentate la nivelul cuvenit și corespunzător propriilor lor structuri administrative, ar trebui să se prevadă ca acesta să fie constituit din doi reprezentanți din partea fiecărui stat membru,DECIDE:Articolul 1Se instituie, pe lângă Comisie, Comitetul consultativ pentru coordonarea în domeniul combaterii fraudei (denumit în continuare "comitetul").Articolul 2(1) Comisia poate consulta comitetul cu privire la orice chestiune referitoare la prevenirea și combaterea fraudei și a neregulilor și cu privire la orice chestiune referitoare la cooperarea dintre statele membre și cu Comisia care depășește competențele unuia dintre comitetele sectoriale, în scopul de a organiza mai eficient acțiunile din domeniul combaterii fraudei.Comisia poate consulta comitetul cu privire la orice chestiune referitoare la protecția juridică a intereselor financiare ale Comunității.(2) Orice membru al comitetului poate cere Comisiei să consulte comitetul cu privire la orice chestiune care intră în domeniile de competență ale comitetului.Articolul 3(1) Comitetul este alcătuit din câte doi reprezentanți pentru fiecare stat membru. Aceștia pot fi asistați de către doi membri ai personalului serviciilor interesate.(2) Comitetul este prezidat de către un reprezentant al Comisiei.(3) Pot fi înființate grupuri de lucru pentru a ușura munca comitetului.Articolul 4(1) Comisia asigură secretariatul comitetului.(2) Președintele poate invita să ia parte la întruniri, în calitate de expert, orice persoană specializată într-unul dintre subiectele aflate pe ordinea de zi. Experții iau parte la deliberări numai în legătură cu chestiunea pentru care au fost invitați.(3) Reprezentanții serviciilor interesate ale Comisiei asistă la reuniunile comitetului.(4) Comitetul se întrunește la convocarea Comisiei.Articolul 5(1) Deliberările comitetului se referă la cererile de aviz formulate de către Comisie. Acestea nu sunt urmate de nici un vot.(2) Atunci când solicită avizul comitetului, Comisia poate stabili termenul în care trebuie dat avizul.(3) Punctele de vedere exprimate de către reprezentanții statelor membre se consemnează în procesul-verbal.Articolul 6Fără a aduce atingere articolului 214 din tratat, atunci când Comisia informează comitetul că avizul solicitat sau întrebarea pusă se referă la o chestiune confidențială, participanții sunt obligați să nu divulge informațiile de care au luat la cunoștință în cadrul lucrărilor comitetului sau ale grupurilor de lucru.Articolul 7Prezenta decizie intră în vigoare la 1 martie 1994.Adoptată la Bruxelles, 23 februarie 1994.Pentru ComisiePeter SchmidhuberMembru al Comisiei--------------------------------------------------


title: 2011/900/UE: Decizia Consiliului din 19 decembrie 2011 privind modificarea regulamentului de procedură al Consiliului

text:
               30.12.2011

               RO

               Jurnalul Oficial al Uniunii Europene

               L 346/17

         DECIZIA CONSILIULUI
   din 19 decembrie 2011
   privind modificarea regulamentului de procedură al Consiliului
   (2011/900/UE)
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene,
   având în vedere articolul 2 alineatul (2) din anexa III la regulamentul de procedură al Consiliului (1),
   întrucât:

               (1)

               Articolul 3 alineatul (3) primul și al patrulea paragraf din Protocolul (nr. 36) privind dispozițiile tranzitorii anexat tratatelor prevede că, până la 31 octombrie 2014, atunci când trebuie adoptat un act de către Consiliu cu majoritate calificată și în cazul în care un membru al Consiliului solicită acest lucru, se verifică dacă statele membre care constituie majoritatea calificată reprezintă cel puțin 62 % din populația totală a Uniunii, calculată în conformitate cu cifrele referitoare la populație stabilite la articolul 1 din anexa III la regulamentul de procedură al Consiliului (denumit în continuare „regulamentul de procedură”).

               (2)

               Articolul 2 alineatul (2) din anexa III la regulamentul de procedură prevede că, cu începere de la data de 1 ianuarie a fiecărui an, Consiliul, în conformitate cu datele de care dispune Biroul Statistic al Uniunii Europene la data de 30 septembrie a anului precedent, modifică cifrele stabilite la articolul 1 din anexa menționată.

               (3)

               Prin urmare, regulamentul de procedură ar trebui să fie modificat în consecință pentru anul 2012,

         ADOPTĂ PREZENTA DECIZIE:
   Articolul 1
   În anexa III la regulamentul de procedură, articolul 1 se înlocuiește cu următorul text:

      „Articolul 1
      În scopul aplicării articolului 16 alineatul (5) din TUE și a articolului 3 alineatele (3) și (4) din Protocolul (nr. 36) privind dispozițiile tranzitorii, populația totală a fiecărui stat membru, pentru perioada 1 ianuarie 2012-31 decembrie 2012, este următoarea:

                  Stat membru

                  Populație
                  (× 1 000)

                  Germania

                  81 751,6

                  Franța

                  65 075,4

                  Regatul Unit

                  62 435,7

                  Italia

                  60 626,4

                  Spania

                  46 152,9

                  Polonia

                  38 200,0

                  România

                  21 413,8

                  Țările de Jos

                  16 655,8

                  Grecia

                  11 325,9

                  Belgia

                  10 918,4

                  Portugalia

                  10 637,0

                  Republica Cehă

                  10 532,8

                  Ungaria

                  9 985,7

                  Suedia

                  9 415,6

                  Austria

                  8 404,3

                  Bulgaria

                  7 504,9

                  Danemarca

                  5 560,6

                  Slovacia

                  5 435,3

                  Finlanda

                  5 375,3

                  Irlanda

                  4 480,9

                  Lituania

                  3 244,6

                  Letonia

                  2 229,6

                  Slovenia

                  2 050,2

                  Estonia

                  1 340,2

                  Cipru

                  804,4

                  Luxemburg

                  511,8

                  Malta

                  417,6

                  Total

                  502 486,7

                  prag (62 %)

                  311 541,8”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Prezenta decizie se aplică de la 1 ianuarie 2012.

      Adoptată la Bruxelles, 19 decembrie 2011.

            Pentru Consiliu

            Președintele

         M. KOROLEC

      (1)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia (UE, Euratom) 2016/846 a reprezentanților guvernelor statelor membre din 24 mai 2016 privind numirea unor judecători în cadrul Tribunalului

text:
               28.5.2016

               RO

               Jurnalul Oficial al Uniunii Europene

               L 141/76

         DECIZIA (UE, Euratom) 2016/846 A REPREZENTANȚILOR GUVERNELOR STATELOR MEMBRE
   din 24 mai 2016
   privind numirea unor judecători în cadrul Tribunalului
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Articolul 48 din Protocolul nr. 3 privind Statutul Curții de Justiție a Uniunii Europe, astfel cum a fost modificat prin Regulamentul (UE, Euratom) 2015/2422 al Parlamentului European și al Consiliului (1), prevede că Tribunalul este compus din 40 de judecători începând cu 25 decembrie 2015. Articolul 2 litera (a) din regulamentul respectiv definește durata mandatului celor doisprezece judecători suplimentari astfel încât sfârșitul acestui mandat să corespundă reînnoirii parțiale a Tribunalului care are loc la 1 septembrie 2016 și 1 septembrie 2019.

               (2)

               Candidatura doamnei Inga REINE, a domnului Fredrik SCHALIN și a domnului Peter George XUEREB au fost propuse pentru posturile de judecători suplimentari în cadrul Tribunalului.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea doamnei Inga REINE, a domnului Fredrik SCHALIN și a domnului Peter George XUEREB de a exercita funcția de judecător în cadrul Tribunalului,

         ADOPTĂ PREZENTA DECIZIE:
   Articolul 1
   Sunt numiți judecători în cadrul Tribunalului, pentru perioada cuprinsă între data intrării în vigoare a prezentei decizii și 31 august 2019:

               —

               Doamna Inga REINE;

               —

               Domnul Fredrik SCHALIN;

               —

               Domnul Peter George XUEREB.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 24 mai 2016.

            Președintele

         P. DE GOOIJER

      (1)  Regulamentul (UE, Euratom) 2015/2422 al Parlamentului European și al Consiliului din 16 decembrie 2015 de modificare a Protocolului (nr. 3) privind Statutul Curții de Justiție a Uniunii Europe (JO L 341, 24.12.2015, p. 14).


title: Decizia (UE) 2017/1695 a Parlamentului European din 27 aprilie 2017 privind închiderea conturilor Agenției Europene a Căilor Ferate (acum Agenția Uniunii Europene pentru Căile Ferate) pentru exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/277

         DECIZIA (UE) 2017/1695 A PARLAMENTULUI EUROPEAN
   din 27 aprilie 2017
   privind închiderea conturilor Agenției Europene a Căilor Ferate (acum Agenția Uniunii Europene pentru Căile Ferate) pentru exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Europene a Căilor Ferate pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2015, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0063/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (4), în special articolul 39,

               —

               având în vedere Regulamentul (UE) 2016/796 al Parlamentului European și al Consiliului din 11 mai 2016 privind Agenția Uniunii Europene pentru Căile Ferate și de abrogare a Regulamentului (CE) nr. 881/2004 (5), în special articolul 65,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A8-0128/2017),

               1.

               aprobă închiderea conturilor Agenției Europene a Căilor Ferate pentru exercițiul financiar 2015;

               2.

               încredințează președintelui sarcina de a transmite prezenta decizie directorului executiv al Agenției Uniunii Europene pentru Căile Ferate, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 151.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 164, 30.4.2004, p. 1.

      (5)  JO L 138, 26.5.2016, p. 1.

      (6)  JO L 328, 7.12.2013, p. 42.


title: Decizia (UE) 2016/1716 a Consiliului din 20 septembrie 2016 de numire a doi membri și a doi supleanți, propuși de Regatul Spaniei, în cadrul Comitetului Regiunilor

text:
               24.9.2016

               RO

               Jurnalul Oficial al Uniunii Europene

               L 258/15

         DECIZIA (UE) 2016/1716 A CONSILIULUI
   din 20 septembrie 2016
   de numire a doi membri și a doi supleanți, propuși de Regatul Spaniei, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor domnului Alberto FABRA PART și doamnei Nuria MARÍN MARTÍNEZ.

               (3)

               Două locuri de supleant în cadrul Comitetului Regiunilor au devenit vacante ca urmare a încheierii mandatelor domnului Francisco Javier LEÓN DE LA RIVA și domnului Fernando MARTÍNEZ-MAILLO TORIBIO,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               (a)

               în calitatea de membri:

                           —

                           domnul Juan ESPADAS CEJAS, Alcalde de Sevilla;

                           —

                           domnul Antonio ROMÁN JASANADA, Alcalde de Guadalajara

                     și

               (b)

               în calitatea de supleanți:

                           —

                           domnul Pedro Luis SANZ CARLAVILLA, Alcalde de Meco;

                           —

                           domnul David PÉREZ GARCÍA, Alcalde de Alcorcón.

         Articolul 2
   Prezenta decizie intră în vigoare la data adoptării.

      Adoptată la Bruxelles, 20 septembrie 2016.

            Pentru Consiliu

            Președintele

         I. KORČOK

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (UE) 2015/320 a Comisiei din 27 ianuarie 2015 privind ajutorul de stat SA. 26547 (11/C) (ex NN 49/10 și CP 241/2008) – Belgia – Fundația pentru dezvoltarea durabilă a pescuitului – Utilizarea abuzivă a ajutorului N 274/03 [notificată cu numărul C(2015) 321]  Text cu relevanță pentru SEE

text:
               28.2.2015

               RO

               Jurnalul Oficial al Uniunii Europene

               L 57/7

         DECIZIA (UE) 2015/320 A COMISIEI
   din 27 ianuarie 2015
   privind ajutorul de stat SA. 26547 (11/C) (ex NN 49/10 și CP 241/2008) – Belgia – Fundația pentru dezvoltarea durabilă a pescuitului – Utilizarea abuzivă a ajutorului N 274/03

         [notificată cu numărul C(2015) 321]

   (Numai textele în limbile franceză și neerlandeză sunt autentice)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 108 alineatul (2) primul paragraf,
   având în vedere Acordul privind Spațiul Economic European, în special articolul 62 alineatul (1) litera (a),
   după ce părțile interesate au fost invitate să își prezinte observațiile în temeiul articolelor menționate mai sus (1) și având în vedere aceste observații,
   întrucât:
   1.   PROCEDURA

               (1)

               La 26 iunie 2003, Belgia a notificat Comisiei Europene un regim de ajutor de stat vizând finanțarea și înființarea Stichting Duurzame Visserij Ontwikkeling (denumită în continuare SDVO), o organizație fără scop lucrativ, al cărei obiectiv urma să fie dezvoltarea durabilă a pescuitului în Belgia. Dispozițiile notificate se referă la finanțarea SDVO și includ statutul organizației. Ulterior, la 16 decembrie 2003, Comisia a aprobat regimul (2).

               (2)

               La 9 septembrie 2008, Comisia a primit o plângere (înregistrată cu nr. CP 241/2008), prin care se denunța utilizarea abuzivă de către SDVO a unei părți a ajutorului plătit în cadrul regimului.

               (3)

               Prin scrisoarea datată 17 noiembrie 2008, Comisia a solicitat autorităților belgiene clarificări. Prin scrisoarea datată 18 decembrie 2008, autoritățile belgiene au solicitat prelungirea cu o lună a termenului-limită, prelungire care le-a fost acordată. Prin scrisoarea datată 16 ianuarie 2009, autoritățile belgiene au furnizat informații Comisiei.

               (4)

               Prin scrisoarea datată 10 septembrie 2009, autoritățile belgiene au transmis Comisiei raportul anual (2008) al SDVO, în conformitate cu articolul 21 din Regulamentul (CE) nr. 659/1999 al Consiliului (3) (regulamentul de procedură).

               (5)

               Prin scrisoarea datată 19 ianuarie 2010, Comisia a solicitat clarificări suplimentare din partea autorităților belgiene. Prin scrisoarea datată 18 februarie 2010, autoritățile belgiene au solicitat o prelungire a termenului-limită, care le-a fost acordată, noul termen-limită devenind 9 aprilie 2010. Prin scrisoarea datată 12 aprilie 2010, autoritățile belgiene au furnizat informații Comisiei.

               (6)

               Prin scrisoarea datată 19 ianuarie 2010, Comisia a întrebat reclamantul dacă dorește să își mențină plângerea, dat fiind că cvba Schelpdier en vis, o filială creată de SDVO, își încetase activitatea.

               (7)

               Prin scrisoarea datată 18 februarie 2010, reclamantul a indicat motivele pentru care dorea să își mențină plângerea.

               (8)

               La 22 octombrie 2010, dosarul a fost înregistrat ca dosar NN.

               (9)

               Prin scrisoarea datată 23 martie 2011, Comisia a informat Belgia că a decis deschiderea procedurii prevăzute la articolul 108 alineatul (2) din Tratatul privind funcționarea Uniunii Europene (TFUE), în ceea ce privește ajutorul de stat.

               (10)

               Decizia Comisiei de deschidere a procedurii a fost publicată în Jurnalul Oficial al Uniunii Europene
                   (4). Comisia a invitat părțile interesate să își prezinte observațiile cu privire la ajutorul de stat.

               (11)

               Prin scrisoarea datată 7 iunie 2011, autoritățile belgiene au transmis Comisiei observațiile formulate de beneficiarul regimului în legătură cu decizia de deschidere a procedurii oficiale de investigare. Comisia nu a primit niciun fel de observații suplimentare din partea reclamantului sau a oricărei alte părți interesate.

         2.   DESCRIEREA

               (12)

               Regimul inițial a fost notificat prin scrisoarea datată 26 iunie 2003; el a fost înregistrat sub numărul N 274/03.

               (13)

               Regimul prevedea plata anuală către SDVO a unei sume de aproximativ 2 milioane EUR din resursele de stat, pentru a permite organizației să contribuie la dezvoltarea durabilă a pescuitului, prin diverse acțiuni sau proiecte, în conformitate cu statutul său.

               (14)

               Regimul este finanțat din resurse naționale, el constând dintr-o parte a impozitului pe salariu plătit în avans de angajatorii din sectorul pescuitului.

               (15)

               Comisia a considerat regimul compatibil cu piața internă, pe baza articolului 107 alineatul (3) litera (c) din TFUE, în special datorită faptului că informațiile furnizate în notificare, precum și în statutul SDVO, arătau că organizația ar urma să se angajeze în proiecte pe termen scurt, de interes colectiv, care ar corespunde măsurilor prevăzute la articolul 15 din Regulamentul (CE) nr. 2792/1999 al Consiliului (5).

         3.   PLÂNGEREA

               (16)

               Potrivit reclamantului, SDVO și cvba Schelpdier en vis au utilizat ajutorul de stat, inițial destinat să ajute sectorul pescuitului în ansamblu, pentru a lansa un proiect de acvacultură comercială vizând midiile, denaturând astfel concurența pe piață.

               (17)

               Reclamantul a adăugat că, ținând cont de activitatea comercială desfășurată pe piață și de ulterioara înființare a unei filiale comerciale, SDVO a acționat contrar propriului statut și în contradicție cu statutul său juridic de asociație fără scop lucrativ.

               (18)

               În sprijinul cererii sale, reclamantul a subliniat faptul că SDVO dezvoltase o marcă comercială, lansase o amplă campanie publicitară și se angajase în vânzarea de midii. Toate aceste activități și măsuri au fost percepute ca fiind componente tipice ale unei activități comerciale.

               (19)

               În ceea ce privește denaturarea concurenței, reclamantul a indicat că experimentase cultivarea midiilor în largul mării de-a lungul coastei belgiene începând din 1994. Reclamantul își dezvoltase propria marcă (Belgica mussels). Recolta a fost comercializată pentru prima dată în 2008.

               (20)

               Ținând cont de faptul că SDVO perturbă concurența pe piață, reclamantul a concluzionat că această organizație nu poate fi considerată ca acționând în interesul colectiv al sectorului pescuitului și acvaculturii.

               (21)

               În ceea ce privește lichidarea cvba Schelpdier en vis, reclamantul a indicat că, în opinia sa, denaturarea concurenței nu încetase odată cu lichidarea filialei SDVO, deoarece SDVO a continuat să activeze în sectorul midiilor după lichidarea cvba Schelpdier en vis.

         4.   DESCRIEREA MOTIVELOR CARE AU CONDUS LA DESCHIDEREA PROCEDURII OFICIALE DE INVESTIGARE

               (22)

               În decizia sa de deschidere a procedurii oficiale de investigare, Comisia își exprimă îndoiala privind conformitatea anumitor proiecte implementate de SVDO cu statutul notificat Comisiei și aprobat de aceasta. Prin urmare, Comisia suspectează faptul că SDVO a utilizat în mod abuziv ajutorul acordat în temeiul regimului.

               (23)

               Proiectele în cauză sunt următoarele:

                           —

                              proiectul privind midiile: SDVO a lansat o vastă campanie publicitară pentru midiile sale. În loc să organizeze promovarea midiilor în general, materialul publicitar se bazează pe o anumită marcă comercială (Flanders Queen Mussel), vizează o anumită întreprindere (SDVO) și conține mai multe trimiteri la originea geografică a produselor (Flandra). În plus, SDVO a dezvoltat proiectul privind midiile prin achiziționarea și exploatarea a 87 de cuști suplimentare, realizând astfel o investiție pe termen lung;

                           —

                           descoperirea unor noi stocuri de crustacee: SDVO pare să fi acționat în calitate de promotor al unei campanii de pescuit experimental, menită să identifice prezența pe platoul continental belgian a unor stocuri de crustacee exploatabile comercial;

                           —

                           campania de promovare
                                 Dagverse Vis
                              : Această campanie își propune să consolideze imaginea pescuitului belgian, prin promovarea către publicul larg a unor specii populare sau mai puțin cunoscute de pește proaspăt, capturat de pescarii de coastă. Acțiunea presupune participarea unor bucătari-șefi de renume, care oferă specii de pești mai puțin cunoscute în propriile restaurante. Se speră că, dacă bucătarii-șefi oferă respectivele tipuri de pește în propriile restaurante, pescarii de coastă vor putea obține un preț rezonabil pentru respectivele specii de pești, astfel încât fiecare verigă din industria pescuitului să fie remunerată echitabil pentru produsele sale.

               (24)

               În ceea ce privește proiectul privind midiile, Comisia a considerat că SDVO a acționat în contradicție cu propriul statut (și, deci, cu regimul), care menționează în mod explicit faptul că SDVO va consolida imaginea pescuitului maritim, fără a viza însă o anumită firmă și fără a face referire la originea geografică a produselor și care interzice măsurile de promovare bazate pe mărci comerciale și/sau făcând referire la originea geografică a produselor. În plus, Comisia și-a exprimat îndoiala în legătură cu faptul că, prin exploatarea a 87 de cuști suplimentare, SDVO ar fi acționat în conformitate cu propriul statut și cu Decizia N 274/03, întrucât acest fapt nu poate fi considerat o acțiune pe termen scurt, ci reprezintă mai degrabă o investiție pe termen lung, care este dificil de conciliat cu noțiunea de acțiune pe termen scurt.

               (25)

               În ceea ce privește proiectul privind descoperirea unor noi stocuri de crustacee, Comisia a precizat că el nu este listat în statutul SDVO, printre misiunile organizației. În particular, el nu pare să corespundă misiunilor descrise la litera (c) „Ameliorarea gestionării resurselor acvatice vii și controlul asupra pescuitului”. Într-adevăr, descoperirea unor noi stocuri de crustacee care pot fi exploatate comercial nu ține nici de monitorizarea permanentă a calității și cantității resurselor acvatice vii, nici de monitorizarea situației socio-economice din sectorul pescuitului sau de formularea unor recomandări în atenția guvernului cu privire la controlul exercitat asupra efortului de pescuit. Identificarea prezenței pe platoul continental belgian a unor stocuri de crustacee care pot fi exploatate comercial nu pare să vizeze conservarea acestor stocuri, ci mai degrabă exploatarea acestora.

               (26)

               În sfârșit, în ceea ce privește campania de promovare

                     Dagverse vis
                  , Comisia a observat că, lăudând proveniența belgiană a produselor (pește capturat de flota de coastă belgiană, spre deosebire de peștele capturat de navele străine), SDVO a făcut referință la originea geografică a produselor, acțiunile sale contravenind atât propriului statut, cât și Deciziei N 274/03. Cu toate acestea, Comisia a luat act de faptul că campania Dagverse vis a fost adaptată și că, deja la momentul adoptării deciziei de deschidere a procedurii, ea nu mai făcea referire la originea geografică a produselor.

         5.   OBSERVAȚIILE PĂRȚILOR TERȚE

               (27)

               În urma publicării în Jurnalul Oficial a deciziei din 2011 privind deschiderea procedurii oficiale de investigare, Comisia a primit observații din partea beneficiarului regimului, Stichting Duurzame Visserij Ontwikkeling (SDVO), transmise de autoritățile naționale.

               (28)

               Nu au fost primite observații suplimentare din partea reclamantului.

               (29)

               SDVO și-a reiterat poziția, după cum se arată în cele ce urmează.

         5.1.   Proiectul privind midiile

               (30)

               Proiectul privind midiile a fost implementat în două etape. Într-o primă fază, au fost instalate 13 prototipuri de cuști pentru midii, concepute a satisface cerințele climatologice și nautice ale coastei belgiene. În cea de a doua fază, au fost instalate alte 87 de cuști suplimentare pentru midii.

               (31)

               Pentru a putea evalua viabilitatea economică a proiectului, a fost necesară parcurgerea întregului proces de producție și comercializare. Au trebuit urmate efectiv toate etapele procesului, inclusiv activitățile promoționale.

               (32)

               Campania publicitară s-a desfășurat în 2007, 2008 și 2009, având, contrar argumentelor Comisiei, o durată și o amploare limitate.

               (33)

               Această campanie publicitară poate fi considerată de interes general. Intenția reală a fost ca, după faza de cercetare, proiectul să fie transferat către o cooperativă deschisă tuturor, inclusiv reclamantului.

               (34)

               SDVO a dezvoltat cu bună-știință marca comercială Flanders Queen, pentru scopurile specifice ale proiectului. Marca comercială ar fi urmat să fie utilizată doar o singură dată. La sfârșitul proiectului, denumirea comercială ar fi urmat să dispară. Cu toate acestea, după transferul proiectului către VSVC, se pare că s-a luat decizia de a continua vânzările de midii sub respectiva denumire.

               (35)

               Dezvoltarea proiectului și campania promoțională nu ar trebui considerate cheltuieli suportate în cursul unui proces normal de producție. Proiectul a mers mai departe decât ar fi putut să meargă o întreprindere privată, ale cărei acțiuni ar fi fost limitate de costurile aferente foarte mari. O întreprindere privată nu ar putea pur și simplu să facă investițiile necesare doar pentru a testa cea mai bună metodă de aplicat sau doar pentru a identifica regiunile adecvate culturii de midii.

         5.2.   Descoperirea unor noi stocuri de crustacee

               (36)

               În opinia SDVO, descoperirea de noi stocuri de crustacee intră în domeniul de aplicare al propriului statut, întrucât această activitate trebuie considerată o măsură de conservare și control, conform definiției de la categoria (c) din respectivul statut.

               (37)

               În plus, proiectul face parte dintr-o convertire a flotei de pescuit, impusă, printre altele, de pierderea unor locuri de pescuit ca urmare a instalării de parcuri eoliene în zona de larg.

         5.3.   Campanie de promovare Dagverse vis

               (38)

               SDVO a subliniat că campania de promovare fusese revizuită și că trimiterea la originea geografică, utilizată inițial, fusese eliminată.

         6.   EVALUARE

   6.1.
         Proiectul privind midiile: activități de publicitate și dezvoltarea unei denumiri comerciale

               (39)

               După cum s-a precizat mai sus, SDVO a lansat o vastă campanie publicitară pentru midiile sale. În loc să organizeze promovarea midiilor în general, materialul publicitar se bazează pe o anumită marcă comercială (Flanders Queen Mussel), vizând o anumită întreprindere (SDVO) și conținând mai multe referințe la originea geografică a produselor (și anume, Flandra).

               (40)

               În consecință, SDVO a acționat în contradicție cu propriul statut (și, implicit, cu regimul), întrucât, pe de o parte, acesta indică în mod explicit faptul că SDVO va consolida imaginea pescuitului maritim, fără însă a viza o anumită firmă și fără a face referire la originea geografică a produselor, iar pe de altă parte, interzice măsurile de promovare bazate pe mărci comerciale și/sau care fac referire la originea geografică a produselor. În plus, SDVO a acționat în contradicție cu Decizia N 274/03, care indică în mod explicit faptul că nu este permisă nicio referință geografică.

               (41)

               Autoritățile belgiene au declarat că marca comercială a fost dezvoltată doar pentru proiectul-pilot. Ea ar fi urmat să fie utilizată o singură dată, fiind apoi eliminată treptat, până la dispariția sa, odată cu încheierea proiectului.

               (42)

               Cu toate acestea, Comisia observă că marca comercială a continuat să fie utilizată și după încheierea proiectului-pilot. De fapt, după transferul proiectului privind midiile către VSVC, vânzarea de midii a continuat sub denumirea Flanders Queen Mussel. Mai mult, site-ul SDVO oferea informații cu privire la locul unde putea fi obținut produsul Flanders Queen Mussel.

               (43)

               Comisia remarcă totodată faptul că SDVO a organizat o serie de evenimente promoționale și publicitare pentru Flanders Queen Mussel, pe parcursul anilor 2007, 2008 și 2009. Deoarece aceste activități au avut loc în mod repetat, pe parcursul mai multor ani, ele nu pot fi considerate o campanie de scurtă durată sau temporară și, în consecință, nu pot fi considerate o promovare cu durată și domeniu de aplicare limitate. În plus, o parte a activităților publicitare (2008 și 2009) au avut de fapt loc după finalizarea studiilor comandate în cadrul proiectului-pilot. Într-adevăr, raportul final privind fezabilitatea economică a proiectului privind midiile a fost prezentat la 22 noiembrie 2007, iar rezultatele evaluării implementării planului de comercializare au fost prezentate la 21 februarie 2008.

               (44)

               În orice caz, Comisia observă că interdicția de a promova o anumită marcă comercială și de a face referire la originea geografică a produselor în operațiunile publicitare se aplică tuturor operațiunilor. În consecință, nici chiar proiectele pe termen scurt (finanțate din fonduri publice) nu sunt autorizate să vizeze promovarea anumitor mărci sau să facă referire la zone geografice. Regimul și Decizia N 274/03 nu prevăd nicio excepție de la această regulă și nu ar fi putut prevedea o astfel de excepție, deoarece ea ar fi fost contrară Orientărilor din 2001 privind pescuitul.

               (45)

               În plus, Comisia consideră puțin probabil faptul că o campanie publicitară atât de vastă poate fi considerată, în mod rezonabil, ca fiind o acțiune de interes colectiv, în special deoarece ea nu are un caracter general, ci vizează o anumită marcă comercială. Acest lucru este cu atât mai adevărat, cu cât exista o întreprindere concurentă, care își dezvolta propria marcă.

               (46)

               În cele din urmă, atât dezvoltarea unei denumiri comerciale pentru un produs care urmează să fie vândut pe piață, cât și lansarea unei campanii publicitare, corespund cheltuielilor suportate în cadrul unui proces normal de producție, ele nefiind prin urmare permise în cadrul regimului.

               (47)

               Din aceste motive, Comisia consideră că, prin dezvoltarea denumirii comerciale și lansarea campaniilor publicitare și de promovare pentru Flanders Queen Mussel, SDVO a acționat în afara domeniului de aplicare al propriului statut și al Deciziei N 274/03.

               (48)

               Din motivele menționate mai sus, Comisia consideră că, în ceea ce privește activitățile de publicitate și dezvoltarea unei denumiri comerciale, SDVO a utilizat în mod abuziv ajutorul autorizat în cadrul regimului.

         6.2.
         Proiectul privind midiile: exploatarea a 87 de cuști suplimentare

               (49)

               Comisia este conștientă de faptul că proiectul privind midiile se compune din mai multe părți. Astfel, prima parte a proiectului nu este pusă sub semnul întrebării, preocupările sale referindu-se la investițiile efectuate după finalizarea proiectului-pilot. Comisia este de părere că, prin achiziționarea și exploatarea a 87 de cuști suplimentare pentru midii, SDVO nu a acționat în conformitate cu propriul statut și cu Decizia N 274/03.

               (50)

               Autoritățile belgiene sunt de părere că exploatarea celor 87 de cuști suplimentare a fost o operațiune pe termen scurt cu accent pe interesul colectiv. Mai mult, ele susțin că creșterea numărului de cuști a avut o sferă de aplicare mai largă decât cea a operațiunilor efectuate în mod normal de întreprinderile private, deoarece o întreprindere privată nu ar investi la o scară atât de mare, fără a ști dacă operațiunea poate fi profitabilă pe scară largă.

               (51)

               Cu toate acestea, Comisia se îndoiește că achiziționarea și exploatarea a 87 de cuști suplimentare poate fi privită ca o acțiune pe termen scurt.

               (52)

               În primul rând, Comisia constată că achiziționarea a 87 de cuști suplimentare corespunde unei investiții pe termen lung, care este dificil de conciliat cu noțiunea de acțiune pe termen scurt.

               (53)

               În al doilea rând, Comisia observă că SDVO nu pare să fi considerat achiziționarea a 87 de cuști suplimentare ca fiind o acțiune pe termen scurt, ce ar urma să servească exclusiv scopului de a face studiul posibil. SDVO a tratat achiziționarea cuștilor ca pe o investiție și a căutat modalități de a rentabiliza această investiție. Într-adevăr, deja în 2008 organizația avea intenția de a-și continua activitatea, prin intermediul unei filiale nou-înființate. De asemenea, în 2009, în ciuda faptului că SDVO încetase în mod oficial să vândă Flanders Queen Mussel, ea a continuat, de fapt, să exploateze cele 87 de cuști suplimentare. În fapt, SDVO și-a închiriat și dat în leasing infrastructura și serviciile de recoltare unei alte societăți, desfășurând astfel o activitate comercială. Crearea unei filiale comerciale pentru exploatarea midiilor pare să confirme faptul că, într-adevăr, nu exista nicio intenție reală din partea SDVO de a obține pur și simplu rezultatele în beneficiul sectorului.

               (54)

               În acest context, Comisia precizează că acordurile încheiate în 2009 între SDVO și VSVC conțineau dispoziții menite să protejeze interesele comerciale ale VSVC (de exemplu, o prevedere privind garanția, dispoziții pentru prevenirea oricărui conflict de interese între VSVC și alți producători). Aceste tipuri de prevederi și dispoziții par să confirme că exploatarea cuștilor suplimentare a fost o activitate comercială, care nu s-a desfășurat în interesul colectiv.

               (55)

               În opinia Comisiei, cele 87 de cuști suplimentare corespund unor cheltuieli suportate în cursul unui proces normal de producție. Într-adevăr, Comisia consideră că, după testarea și confirmarea fezabilității economice și biologice a unui produs, dobândirea și extinderea mijloacelor de producție fac parte din procesul de producție normală și cel de dezvoltare a afacerilor unei societăți.

               (56)

               Comisia nu este de acord cu argumentul autorităților belgiene, potrivit căruia nicio societate nu ar investi în mijloace de producție suplimentare fără a deține în prealabil garanții că producția pe scară mai largă va fi profitabilă. În fapt, societățile investesc cu adevărat în producția la o scară mai largă, chiar și în situațiile în care nicio altă societate nu a încercat încă să producă la aceeași scară. Ele se bazează atât pe experiența lor anterioară în producerea la o scară mai mică, cât și pe previziuni viitoare. Conform unui principiu al economiei generale, datorită economiilor de scară, ceea ce este posibil și rentabil la scară mică este, de asemenea, posibil și chiar mai rentabil la o scară mai mare, deoarece costurile fixe sunt repartizate pe o cantitate mai mare de produse.

               (57)

               În fine, Comisia nu consideră că, prin extinderea mijloacelor sale de producție, SDVO a întreprins o acțiune în interesul sectorului. Dat fiind faptul că exista deja un alt operator înființat în acest sector, care își dezvoltase o activitate comercială la o scară reală, achiziționarea și exploatarea a 87 de cuști suplimentare a avut, într-adevăr, un impact direct asupra pieței și asupra concurenței. Acest lucru este demonstrat și de faptul că SDVO a apărut mai degrabă ca un concurent, decât ca o entitate care realizează un experiment.

               (58)

               Din motivele menționate mai sus, Comisia consideră că, în ceea ce privește exploatarea celor 87 de cuști suplimentare, SVDO a utilizat în mod abuziv ajutorul autorizat în cadrul regimului.

         6.3.   Campania de promovare Dagverse vis

               (59)

               Comisia observă că, lăudând proveniența belgiană a produselor (pește capturat de flota de coastă belgiană, spre deosebire de peștele capturat de navele străine), SDVO a făcut efectiv referință la originea geografică a produselor, acțiunile sale contravenind astfel atât propriului statut, cât și Deciziei N 274/03.

               (60)

               Cu toate acestea, Comisia ia act de faptul că campania Dagverse vis a fost adaptată și nu a mai făcut referire la originea geografică a produselor.

               (61)

               Din motivele menționate mai sus, Comisia consideră că, în ceea ce privește campania de promovare care face referire la originea geografică, SVDO a utilizat în mod abuziv ajutorul autorizat în cadrul regimului.

         6.4.   Descoperirea unor noi stocuri de crustacee

               (62)

               Comisia observă că descoperirea unor noi stocuri de crustacee nu este listată în statutul SDVO, printre misiunile organizației. În particular, această activitate nu pare să corespundă misiunilor descrise la litera (c) „Ameliorarea gestionării resurselor acvatice vii și controlul asupra pescuitului”. Într-adevăr, descoperirea unor noi stocuri de crustacee care pot fi exploatate comercial nu ține nici de monitorizarea permanentă a calității și cantității resurselor acvatice vii, nici de monitorizarea situației socio-economice din sectorul pescuitului sau de formularea unor recomandări în atenția guvernului cu privire la controlul exercitat asupra efortului de pescuit.

               (63)

               În consecință, Comisia consideră că aceste măsuri nu se încadrează în tipurile de măsuri aprobate prin Decizia N 274/03. Aceasta nu este nici o măsură de control, nici o măsură de conservare. Dimpotrivă, măsura are ca scop exploatarea comercială a stocurilor care urmează a fi descoperite și va avea, în cele din urmă, drept rezultat o creștere a efortului de pescuit.

               (64)

               Comisia observă, de asemenea, că descoperirea unor noi stocuri de crustacee care pot fi exploatate comercial nu ar fi putut face parte dintre măsurile aprobate prin Decizia N 274/03, deoarece, în conformitate cu articolul 17 din Regulamentul (CE) nr. 2792/1999, la care fac trimitere Orientările din 2001 privind pescuitul, IFOP (6) poate sprijini pescuitul experimental numai atunci când aceasta urmărește conservarea resurselor halieutice.

               (65)

               După cum s-a menționat deja, identificarea prezenței unor stocuri de crustacee care pot fi exploatate comercial pe platoul continental belgian nu pare să vizeze conservarea acestor stocuri, ci mai degrabă exploatarea lor.

               (66)

               În plus, căutarea de noi stocuri exploatabile corespunde unei operațiuni efectuate în mod normal de întreprinderile private, iar cheltuielile legate de o astfel de operațiune corespund unor cheltuieli suportate în cadrul unui proces normal de producție, ele neputând fi astfel finanțate în cadrul regimului.

               (67)

               Din motivele menționate mai sus, Comisia consideră că, în ceea ce privește inițiativa de descoperire a unor noi stocuri de crustacee, SVDO a utilizat în mod abuziv ajutorul autorizat în cadrul regimului.

         7.   CONCLUZII

               (68)

               Comisia constată că, prin implicarea în proiectele menționate la punctele 6.1-6.4 de mai sus, SDVO nu a acționat în conformitate cu statutul notificat Comisiei și aprobat de aceasta din urmă prin Decizia N 274/03 din 16 decembrie 2003. Prin urmare, Comisia consideră că SDVO a utilizat în mod abuziv o parte a ajutorului acordat în cadrul regimului.

               (69)

               În acest context, Comisia dorește să sublinieze faptul că, în conformitate cu articolul 107, practica încetățenită este solicitarea recuperării de la beneficiar a ajutoarelor utilizate în mod abuziv. Această practică este confirmată de articolul 14 din regulamentul de procedură.

               (70)

               Prin urmare, Belgia trebuie să ia toate măsurile necesare pentru a recupera ajutorul utilizat în mod abuziv de la beneficiar. Belgia trebuie să recupereze întreaga sumă cheltuită pentru dezvoltarea proiectelor menționate la punctele 6.1-6.4. În acest scop, Belgia trebuie să solicite beneficiarului rambursarea ajutorului în termen de patru luni de la data notificării deciziei.

               (71)

               Conform articolului 14 alineatul (2) din regulamentul de procedură, ajutorul care urmează să fie recuperat în baza unei decizii de recuperare include o dobândă cu o rată adecvată, stabilită de Comisie. Dobânda este datorată de la data punerii la dispoziția beneficiarului a ajutorului utilizat în mod abuziv, până la data recuperării sale.

               (72)

               Dobânda trebuie calculată în conformitate cu capitolul V din Regulamentul (CE) nr. 794/2004 al Comisiei (7). Comisia cere Belgiei să solicite beneficiarului rambursarea ajutorului, inclusiv a dobânzii, în termen de patru luni de la data prezentei decizii, conform specificațiilor de mai jos.

               (73)

               Comisia cere Belgiei să furnizeze informațiile solicitate folosind chestionarul atașat în anexa I la prezenta decizie, indicând în mod clar măsurile planificate și măsurile luate deja în vederea recuperării efective și fără întârziere a ajutorului de stat utilizat în mod abuziv. În termen de două luni de la data deciziei, Comisia solicită Belgiei să prezinte toate documentele care atestă faptul că împotriva beneficiarilor ajutorului utilizat în mod abuziv au fost deschise procedurile de recuperare, precum și toate circularele, ordinele de recuperare etc.,

         ADOPTĂ PREZENTA DECIZIE:
   Articolul 1
   Prin angajarea în proiecte constând în activități de publicitate și dezvoltarea unei denumiri comerciale, exploatarea a 87 de cuști suplimentare, campania de promovare Dagverse vis și descoperirea unor noi stocuri de crustacee, SDVO nu a acționat în conformitate cu decizia Comisiei din 16 decembrie 2003 privind ajutorul de stat N 274/03. O astfel de utilizare abuzivă a ajutorului de către beneficiar este incompatibilă cu piața internă.
   Articolul 2
   (1)   Belgia recuperează de la SDVO ajutorul utilizat în mod abuziv pentru proiecte constând în activități de publicitate și dezvoltarea unei denumiri comerciale, exploatarea a 87 de cuști suplimentare, campania de promovare Dagverse vis și descoperirea unor noi stocuri de crustacee.
   (2)   Sumele care urmează a fi recuperate sunt purtătoare de dobândă, începând de la data la care au fost puse la dispoziția beneficiarului, până la data recuperării lor efective.
   (3)   Dobânda se calculează pe bază compusă, în conformitate cu capitolul V din Regulamentul (CE) nr. 794/2004 și cu Regulamentul (CE) nr. 271/2008 al Comisiei (8) de modificare a Regulamentului (CE) nr. 794/2004.
   Articolul 3
   (1)   Recuperarea ajutorului menționat la articolul 1 este imediată și efectivă.
   (2)   Belgia se asigură că prezenta decizie este pusă în aplicare în termen de patru luni de la data notificării prezentei decizii.
   Articolul 4
   (1)   În termen de două luni de la notificarea prezentei decizii, Belgia prezintă Comisiei următoarele informații:

               (a)

               documentația referitoare la ajutorul menționat la articolul 1, din care să rezulte valoarea totală a ajutorului legat de proiectele menționate la articolul 2. Informațiile trebuie furnizate cu ajutorul chestionarului atașat în anexa I la prezenta decizie;

               (b)

               suma totală care urmează să fie recuperată (principal și dobânzi);

               (c)

               o descriere detaliată a măsurilor luate deja și a celor planificate pentru a se conforma prezentei decizii;

               (d)

               documente din care să rezulte faptul că beneficiarului a fost somat să ramburseze ajutorul.

         (2)   Belgia informează Comisia cu privire la evoluția măsurilor naționale adoptate pentru punerea în aplicare a prezentei decizii, până la recuperarea integrală a ajutorului menționat la articolul 1. La cererea Comisiei, Belgia prezintă fără întârziere informații privitoare la măsurile luate deja și la cele planificate pentru a se conforma prezentei decizii. De asemenea, Belgia furnizează informații detaliate cu privire la valoarea ajutorului și a dobânzii recuperate deja de la beneficiar.
   Articolul 5
   Prezenta decizie se adresează Regatului Belgiei.

      Adoptată la Bruxelles, 27 ianuarie 2015.

            Pentru Comisie

         Karmenu VELLA

            Membru al Comisiei

      (1)  JO C 149, 20.5.2011, p. 10.

      (2)  JO C 28, 31.1.2004, p. 3.

      (3)  Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului 108 din Tratatul privind funcționarea Uniunii Europene (JO L 83, 27.3.1999, p. 1).

      (4)  A se vedea nota de subsol 1.

      (5)  Regulamentul (CE) nr. 2792/1999 al Consiliului din 17 decembrie 1999 de stabilire a normelor și condițiilor pentru asistența structurală comunitară din sectorul pescuitului (JO L 337, 30.12.1999, p. 10).

      (6)  Instrumentul financiar pentru orientarea pescuitului, a se vedea Regulamentul (CE) nr. 1263/1999 al Consiliului din 21 iunie 1999 privind Instrumentul financiar pentru orientarea pescuitului (JO L 161, 26.6.1999, p. 54).

      (7)  Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE (JO L 140, 30.4.2004, p. 1) (în prezent, articolul 108 din TFUE).

      (8)  Regulamentul (CE) nr. 271/2008 al Comisiei din 30 ianuarie 2008 de modificare a Regulamentului (CE) nr. 794/2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE (JO L 82, 25.3.2008, p. 1).


title: Procedura privind petițiile (modificarea titlului VIII din Regulamentul de procedură) Decizia Parlamentului European din 6 mai 2009 referitoare la revizuirea Regulamentului de procedură cu privire la procedura privind petițiile (2006/2209(REG))

text:
               5.8.2010

               RO

               Jurnalul Oficial al Uniunii Europene

               CE 212/140

         Miercuri, 6 mai 2009Procedura privind petițiile (modificarea titlului VIII din Regulamentul de procedură)
   P6_TA(2009)0353
   Decizia Parlamentului European din 6 mai 2009 referitoare la revizuirea Regulamentului de procedură cu privire la procedura privind petițiile (2006/2209(REG))
   2010/C 212 E/25

      Parlamentul European,

   având în vedere scrisoarea Președintelui din 20 iulie 2006,
   având în vedere articolele 201 și 202 din Regulamentul său de procedură,
   având în vedere raportul Comisiei pentru afaceri constituționale și avizul Comisiei pentru petiții (A6-0027/2009),

               1.

               hotărăște să aducă Regulamentului de procedură modificările de mai jos;

               2.

               evidențiază faptul că modificările vor intra în vigoare în prima zi a următoarei perioade de sesiune, cu excepția amendamentului la articolul 193a (nou), care va intra în vigoare în prima zi după intrarea în vigoare a dispozițiilor pertinente din Tratat;

               3.

               încredințează Președintelui sarcina de a transmite prezenta decizie, spre informare, Consiliului și Comisiei.

               TEXTUL ÎN VIGOARE

               AMENDAMENTUL

                  Amendamentul 1

                  Regulamentul de procedură al Parlamentului European

                  Articolul 191 – alineatul 2a (nou)

                                 (2a)

                              În cazul în care o petiție este semnată de mai multe persoane fizice sau juridice, semnatarii desemnează un reprezentant și reprezentanți supleanți care, în scopul prezentului titlu, sunt considerați a fi petiționari.

                                 În lipsa unei asemenea desemnări, primul semnatar sau o altă persoană adecvată este considerată a fi petiționarul.

                  Amendamentul 2

                  Regulamentul de procedură al Parlamentului European

                  Articolul 191 – alineatul 2b (nou)

                                 (2b)

                              Fiecare petiționar își poate retrage sprijinul pentru petiție în orice moment.

                                 După retragerea sprijinului de către toți petiționarii, petiția devine nulă și lipsită de efecte.

                  Amendamentul 3

                  Regulamentul de procedură al Parlamentului European

                  Articolul 191 – alineatul 3

                           (3)

                           Petițiile trebuie redactate
                                 într-una dintre limbile
                               oficiale ale Uniunii Europene.

                           (3)

                           Petițiile trebuie redactate
                                 într-o limbă
                               oficială a Uniunii Europene.

               Petițiile redactate într-o altă limbă sunt examinate numai dacă petiționarul a anexat o traducere
                     sau un rezumat
                   într-o limbă oficială
                     a Uniunii Europene
                  ,
                     acestea servind Parlamentului ca bază de lucru.
                   În corespondența sa cu petiționarul, Parlamentul utilizează limba oficială în care sunt redactate traducerea sau rezumatul
                  .

               Petițiile redactate într-o altă limbă sunt examinate numai dacă petiționarul a anexat o traducere într-o limbă oficială. În corespondența sa cu petiționarul, Parlamentul utilizează limba oficială în care a fost tradusă petiția.

                     Biroul poate decide ca petițiile și corespondența cu petiționarii să poată fi redactate în alte limbi utilizate într-un stat membru.

                  Amendamentul 4

                  Regulamentul de procedură al Parlamentului European

                  Articolul 191 – alineatul 5

                           (5)

                           Președintele trimite petițiile înscrise în registrul general comisiei competente care
                                 examinează
                               dacă acestea
                                 intră în domeniile de activitate ale Uniunii Europene.

                           (5)

                           Președintele trimite petițiile înscrise în registrul general comisiei competente care
                                 stabilește în primul rând dacă acestea
                                 sunt admisibile sau ia o decizie diferită în conformitate cu articolul 194 dinTratatul CE.

                                 În cazul în care comisia competentă nu reușește să ajungă la un consens privind admisibilitatea petiției, aceasta este declarată admisibilă la cererea a cel puțin un sfert din membrii comisiei.

                  Amendamentul 5

                  Regulamentul de procedură al Parlamentului European

                  Articolul 191 – alineatul 6

                           (6)

                           Petițiile declarate inadmisibile de către comisie se arhivează. Decizia motivată se notifică petiționarului.

                           (6)

                           Petițiile declarate inadmisibile de către comisie se arhivează. Decizia motivată se notifică petiționarului.
                                 În cazul în care este posibil, pot fi recomandate modalități alternative de soluționare.

                  Amendamentul 6

                  Regulamentul de procedură al Parlamentului European

                  Articolul 191 – alineatul 7

                                 (7)

                              În cazul prevăzut la alineatul precedent, comisia poate sugera petiționarului să se adreseze autorității competente a statului membru interesat sau autorității competente a Uniunii Europene.

                     eliminat

                  Amendamentul 7

                  Regulamentul de procedură al Parlamentului European

                  Articolul 191 – alineatul 8

                           (8)

                              Petiția se înscrie într-un registru public, cu excepția cazului în care petiționarul dorește examinarea confidențială a petiției sale.

                           (8)

                              Odată înregistrate, petițiile devin, în general, documente publice, iar numele petiționarului și conținutul petiției pot fi publicate de Parlament din motive de transparență.

                  Amendamentul 8

                  Regulamentul de procedură al Parlamentului European

                  Articolul 191 – alineatul 8a (nou)

                                 (8a)

                              Fără a aduce atingere dispozițiilor alineatului (8), petiționarul poate solicita ca numele său să nu fie divulgat pentru a i se proteja viața privată, iar Parlamentul trebuie, în acest caz, să respecte această solicitare.

                                 În cazul în care reclamația petiționarului nu poate fi cercetată din motive de anonimitate, petiționarul este consultat cu privire la următoarele etape care trebuie parcurse.

                  Amendamentul 9

                  Regulamentul de procedură al Parlamentului European

                  Articolul 191 – alineatul 8b (nou)

                                 (8b)

                              Petiționarul poate solicita ca petiția sa să fie tratată confidențial, iar în acest caz, Parlamentul ia precauțiile necesare pentru a garanta că nu este făcut public conținutul acesteia. Petiționarul este informat cu privire la condițiile exacte în care se aplică această dispoziție.

                  Amendamentul 10

                  Regulamentul de procedură al Parlamentului European

                  Articolul 192 – alineatul -1 (nou)

                                 (-1)

                              Petițiile admisibile sunt examinate de către comisia competentă în cursul activității sale obișnuite, fie printr-o discuție în cadrul unei reuniuni ordinare, fie printr-o procedură scrisă. Petiționarii pot fi invitați să participe la reuniuni ale comisiei dacă petiția acestora face obiectul discuției sau pot solicita să fie prezenți. Președintele acordă petiționarilor, în mod discreționar, dreptul de a lua cuvântul.

                  Amendamentul 11

                  Regulamentul de procedură al Parlamentului European

                  Articolul 192 – alineatul 1

                           (1)

                           Comisia
                                 competentă
                               poate decide
                                 elaborarea unor rapoarte sau se poate pronunța în orice alt mod cu privire la petițiile pe care le-a declarat admisibile
                              .

                           (1)

                                 În cazul unei petiții admisibile
                              , comisia poate decide
                                 să elaboreze un raport din proprie inițiativă
                              ,
                                 în conformitate cu articolul 45 alineatul (1), sau să depună o scurtă propunere de rezoluție în Parlament, dacă nu există obiecții din partea Conferinței președinților. Astfel de propuneri de rezoluție se înscriu în proiectul de ordine de zi a perioadei de sesiune care are loc nu mai târziu de opt săptămâni de la adoptarea lor în comisie. Acestea se supun votului unic și, de asemenea, fără dezbatere, cu excepția cazului în care Conferința președinților decide în mod excepțional să aplice articolul 131a.

               Comisia poate solicita avizul unei alte comisii, în conformitate cu articolul 46,
                     în special în cazul petițiilor care vizează modificarea dispozițiilor legislative în vigoare.

               Comisia poate solicita avizul unei alte comisii,
                     care are competențe specifice legate de chestiunea examinată
                  , în conformitate cu articolul 46
                     și anexa VI.

                  Amendamentul 12

                  Regulamentul de procedură al Parlamentului European

                  Articolul 192 – alineatul 2

                           (2)

                           Se stabilește un registru electronic în care cetățenii se pot asocia cu petiționarul, punându-și semnătura electronică la sfârșitul petiției declarate admisibilă și înscrise în registru.

                           (2)

                           Se stabilește un registru electronic în care cetățenii își pot exprima sau retrage sprijinul față de petiționar, punându-și semnătura electronică la sfârșitul petiției declarate admisibilă și înscrise în registru.

                  Amendamentul 13

                  Regulamentul de procedură al Parlamentului European

                  Articolul 192 – alineatul 3

                           (3)

                           În cadrul
                                 examinării
                               petițiilor
                                 sau
                               al constatării faptelor, comisia poate să
                                 audieze petiționarii, să organizeze audieri generale sau să trimită membri la fața locului pentru constatarea faptelor.

                           (3)

                           În cadrul
                                 cercetării
                               petițiilor
                                 ,
                               al constatării faptelor
                                 sau cautării de soluții
                              , comisia poate
                                 organiza vizite destinate informării la fața locului în statul membru sau în regiunea în cauză.

                                 Rapoartele asupra vizitelor sunt elaborate de participanții la acestea. Rapoartele se transmit Președintelui după aprobarea de către comisie.

                  Amendamentul 14

                  Regulamentul de procedură al Parlamentului European

                  Articolul 192 – alineatul 4

                           (4)

                                 În vederea pregătirii avizului
                              , comisia poate solicita Comisiei
                                 să-i prezinte documente, să-i comunice informații sau să-i permită accesul la serviciile sale
                              .

                           (4)

                                 Comisia
                               poate solicita
                                 asistență
                               Comisiei
                                 , în special în ceea ce privește furnizarea unor informații cu privire la aplicarea dreptului comunitar sau la respectarea acestuia, precum și a oricăror informații sau documente relevante pentru petiție. Reprezentanții Comisiei Europene sunt invitați să asiste la reuniunile comisiei.

                  Amendamentul 15

                  Regulamentul de procedură al Parlamentului European

                  Articolul 192 – alineatul 5

                           (5)

                                 Dacă este necesar
                              , comisia
                                 supune votului Parlamentului propunerile de rezoluție privind petițiile pe care le-a examinat.

                           (5)

                           Comisia
                                 poate să solicite Președintelui să transmită avizul sau recomandarea sa Comisiei, Consiliului sau autorității competente a statului membru în cauză, pentru a se formula un răspuns sau a se întreprinde o acțiune.

                     De asemenea, comisia poate solicita ca avizul său să fie transmis de către Președintele Parlamentului, Comisiei sau Consiliului.

                  Amendamentul 16

                  Regulamentul de procedură al Parlamentului European

                  Articolul 192 – alineatul 7

                           (7)

                                 Petiționarii sunt informați de către Președintele Parlamentului
                               cu privire la
                                 deciziile luate și la
                               motivele
                                 acestora
                              .

                           (7)

                                 Petiționarul este informat
                               cu privire la
                                 decizia luată de comisie și
                               motivele
                                 care o justifică.

                                 Atunci când examinarea unei petiții admisibile s-a încheiat, aceasta este declarată închisă, iar petiționarul este informat.

                  Amendamentul 17

                  Regulamentul de procedură al Parlamentului European

                  Articolul 193a (nou)

                     Amendamentul 193a

                     Inițiativa cetățenilor

                     În momentul în care Parlamentul este informat că Comisia a fost invitată să prezinte o propunere de act juridic în conformitate cu articolul 11 alineatul (4) din Tratatul UE, Comisia pentru petiții examinează dacă acest fapt îi poate afecta activitatea și, dacă este necesar, informează petiționarii care au adresat o petiție pe teme conexe.


title: Decizia Comisiei din 27 martie 2002 privind crearea unui grup de directori generali pentru relațiile dintre partenerii sociali

text:
               05/Volumul 06

               RO

               Jurnalul Ofícial al Uniunii Europene

               130

         32002D0260

               L 091/30

               JURNALUL OFÍCIAL AL UNIUNII EUROPENE

      DECIZIA COMISIEI

   din 27 martie 2002
   privind crearea unui grup de directori generali
   pentru relațiile dintre partenerii sociali
   (2002/260/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene și, în special, articolul 211 al acestuia,
   întrucât:

               (1)

               În Comunicarea sa privind agenda de politică socială (1), Comisia a subliniat necesitatea unei interacțiuni pozitive și dinamice între politicile economice, sociale și de ocupare a forței de muncă; aceasta își afirmă, în special, angajamentul de a lua în considerare schimbările mediului de lucru și propune un număr de acțiuni în vederea modernizării și îmbunătățirii relațiilor dintre partenerii sociali.

               (2)

               În acest context, legislația existentă trebuie adaptată și îmbunătățită pentru a reflecta noua economie, în vederea promovării unui nou echilibru între flexibilitate și securitatea lucrătorilor.

               (3)

               În acest sens, trebuie creat un grup la nivel înalt pentru a consilia Comisia, din proprie inițiativă sau la cerere, pentru a ajuta Comisia în munca sa, respectiv la pregătirea noilor inițiative comunitare, revizuirea acquis-ului comunitar, organizarea cercetărilor, analizelor și studiilor, evaluarea și punerea în aplicare a dreptului comunitar al muncii și instruirea și furnizarea de informații privind dreptul comunitar; de asemenea, ar putea dezvolta schimbul de experiență inovatoare și difuzarea bunelor practici în acest domeniu.

               (4)

               Un asemenea grup permanent la nivel înalt ar promova o cooperare mai strânsă între statele membre și Comisie, respectând principiul subsidiarității; această cooperare devine și mai importantă având în vedere apropiata extindere a Uniunii, caracterul din ce în ce mai marcat transnațional al relațiilor dintre partenerii sociali, procesul restructurării industriale transnaționale și modernizarea dreptului muncii, pentru a dinamiza piața muncii, care necesită o mai mare transparență,

         DECIDE:
   Articolul 1
   (1)   Se creează un grup de directori generali pentru relațiile dintre partenerii sociali (denumit în continuare „grupul”) pentru a asigura un organism de consultare, reflecție, schimburi și cooperare între statele membre și Comisie.
   (2)   Misiunea sa este de:

               (a)

               a stabili o strânsă cooperare între instituțiile statelor membre și Comisie în chestiuni referitoare la:

                           —

                           pregătirea noilor inițiative comunitare în domeniul relațiilor dintre partenerii sociali;

                           —

                           aplicarea și revizuirea acquis-ului comunitar în domeniul dreptului muncii;

                           —

                           elaborarea de programe de cercetare, analize, studii, publicații și măsuri de creștere a conștientizării dreptului comunitar al muncii.

               (b)

               a monitoriza evoluția politicilor în domeniul dreptului muncii și al relațiilor dintre partenerii sociali;

               (c)

               a facilita schimbul de experiență și bune practici în domeniul dreptului individual și colectiv al muncii.

         Articolul 2
   (1)   Grupul este format din directorii generali ai statelor membre pentru relațiile între partenerii sociali.
   (2)   Grupul este prezidat de un reprezentant al Comisiei.
   (3)   Grupul poate constitui grupuri de experți sau grupuri de lucru.
   Articolul 3
   (1)   Grupul se reunește la convocarea președintelui, fie din inițiativa sa, fie la cererea a cel puțin jumătate dintre membrii grupului.
   (2)   Grupul se reunește în principiu de două ori pe an.

      Adoptată la Bruxelles, 27 martie 2002.

            Pentru Comisie

         Anna DIAMANTOPOULOU

            Membru al Comisiei

      (1)  COM (2000) 379 final.